(94) 



Monslereau garnies de gens qui nul bien ne nous veuUent, comme 

 dit est, et bien appert par les paroles que dictes vous ont, que 

 bien savons qui telles sont : « Sire, quelconque persone qui sire 

 » soit de ce chaslel se peut bien vanter que ces villains de Paris 

 » sont en son dangier et que bien près leur peut rongnier les 

 » ongles. )) Si vous plaise savoir, très-redoubté seigneur, que 

 les bonnes gens de Paris ne se tiennent pas pour villains, mais 

 sont prudes hommes et loiaulx. et tels les avés trouvé et trouvè- 

 res et disent outre que tuit cil sont villains qui font les villai- 

 nies : louttes lesquelles choses sont au très-grant desplaisir de 

 tout vostre peuple et non sans cause , car premier vous leur de- 

 vés protection et deffense, et eux vous doivent porter honneur 

 et obéissance, et qui leur faut de l'un ne sont tenus en l'autre : 

 et aussi semble à vostredit peuple, selon raison et vérité, que 

 mielx fussent emploies gaiges à gens qui se combatent aus en- 

 nemis du royaume que à ceulx qui prennent les deniers d'icellui , 

 robent et pillent le peuple d'icellui, et aussi leur semble que 

 vous et les gens d'armes qui sont en vostre compagnie fussent 

 mielx à vostre honneur entre Paris et Chartres, là où sont les 

 ennemis que là où vous estes, qui est paiis de pais et sans guerre; 

 et aussi est vérité que lesdictcs fortresses par vous saisies de 

 nouvel, estoient en gouvernement de très-bonnes gens et sans 

 aucun mauvais soupçon et n'estoient point en frontière, ne ne 

 vous coustoicnt rien à garder, et est aussi vérité que quiconque 

 a deux choses à garder et garnir, il doit mielx et plus tost gar- 

 der et garnir la plus vallablc, la plus honorable et proufitablc 

 quant elle est plus ennoie et plus doublable, et vous en vostre 

 nouvel conseil vouliés desgarnir Paris d'artillerie pour garnir 

 les fortresses dessus esclaircies, laquelle chose vostre dit peuple 

 n'a voulu souffrir; car par ce voient la destruction et perdition 

 du roiaume, de vous et de tout le peuple : si, vous supplions 

 très-umblement, très-redouhté seigneur, que il vous plaise à 

 venir en vostre bonne ville de Paris et leur donner protection 

 et deffense , si comme faire le devés et aussi veuilliés oster d'en- 



